بامیانو کې د انجونو ترمنځ د بایسکل ځغلونې سیالیو دوهمه ورځ
د افغانستان د بایسکل ځغلونې ملي فډراسیون له خوا د (تور د بامیان) لوبو لړۍ دوهمې ورځې ته ورسېدې.
په دغې لوبې کې نيږدې پنځوسو ښځینه لوبغاړو ګډون کړی و چې د ۴۷ کبلو مترو واټن کې یې بایسکل وځغلوی. د بامیانو لوبډلې لوبغاړې زهزا رضایي لومړی مقام خپل کړ. هغې نن جمعه جون۱۱ (غبرګولې ۲۱) امریکا غږ ته وویل: "لوبه مو د بامیان ښار د الکین چوک نه پیل کړې او د دره صوف سه راهي کې مو پاې ته ورسولې. ما لومړی مقام وګټه." اغلې رضایي د دغه شان لوبو د ډېرېدو تمه لري او وایي لوبغاړې پکې ښه وده کوي. په یادو لوبو کې د کابل، بامیان، فاریاب، غزن، مزار او لوګر ولایتونو لوبغاړو ګډون کړی دی. د بایسکل ځغلونې ملي فدراسیون مرستیال وارث امیني د لوبو په اړه امریکا غږ ته وویل: "د لوبو نظم ښه و او ډېرو لوبغاړو پکې ګډون کړی و. بله دا چې ډېرو لوبغاړو وکړی شول ټاکل شوی واټن پای ته ورسوي." ښاغلی امیني وایي چې یادې لوبې دوه ورځې نور هم دوام کوي. تېره ورځ د تور د بامیان لوبو لومړۍ ورځ وه چې په ټرایل یا وخت ته په کتو ډول ترسره شوه چې ۲۴ ښځینه لوبغاړو پکې ګډون کړی و.